পুষ্প স্তবক অর্পণ শেষে সকাল সাড়ে ৯টার দিকে প্রশাসন ভবন সংলগ্ন বকুলতলায় শিশু-কিশোর কাউন্সিল ব্যানারে ‘বঙ্গবন্ধু ও বাংলাদেশ’ শীর্ষক এক সাংস্কৃতিক অনুষ্ঠানের আয়োজন করা হয়। সাংস্কৃতিক অনুষ্ঠানে বিশ্ববিদ্যালয়ের আশেপাশের ৮টি শিক্ষা প্রতিষ্ঠানের কোমলমতি শিশু-কিশোর অংশ নেয়। সাংস্কৃতিক অনুষ্ঠানে বঙ্গবন্ধু ও বাংলাদেশ সম্পর্কিত গান, কবিতা আবৃত্তি, ছড়া এবং বঙ্গবন্ধুর ভাষণের অংশ বিশেষ আবৃত্তি ও বক্তৃতা পাঠ করা হয়।